Batman

Wira perkasa Komik DC merupakan watak fiksyen yang pertama kali muncul dalam satu naskhah Komik Detektif pada bulan Mei 1939. Batman, bersama Superman di bawah label DC menjadi antara wira-wira komik terkenal di dunia. Batman direka oleh Bob Kane.

Nama sebenar Batman ialah Bruce Wayne, seorang jutawan dan pemilik kepada Wayne Industries, sebuah syarikat besar di kota Gotham, yang mempunyai zaman kanak-kanak yang penuh kegelapan, sewaktu ibu bapanya dibunuh di depan matanya sendiri.

Kemahiran dan Kebolehan 

Tidak seperti wira komik yang lain seperti Superman, Batman tidak mempunyai kuasa yang dihasilkan dalam badannya. Sebaliknya dia memperoleh kemahirannya yang menakjubkan itu melalui latihan yang amat dahsyat. Komik-komik Batman selama ini tidak menjelaskan dengan lebih terperinci berkenaan cara Bruce mempelajari kemahirannya.

Bruce Wayne menguasai banyak ilmu dan kemahiran sehingga mencapai tahap pakar di dalam setiap satu darinya. Berikut adalah senarai ilmu dan kemahiran yang telah beliau perolehi sebelum menjadikan dirinya The Batman :

 kemahiran menyamar
 kemahiran perisikan
 kemahiran halimunan
 kemahiran interogasi
 kemahiran penyiasatan
 kemahiran pelbagai seni tempur
 kemahiran persenjataan
 kemahiran gimnastik & olahraga
 kemahiran forensik

Ada banyak lagi kemahiran yang dikuasai oleh Bruce Wayne. Ini adalah disebabkan dia telah mula berguru di dalam pelbagai bidang sejak umur awal remaja lagi. Walaupun dia hanyalah manusia biasa, dia berjaya membuktikan bahawa potensi kemampuan manusia boleh mencapai tahap mengagumkan jika dilatih dengan cara yang sistematik serta ditambah dengan dengan kesungguhan yang luar biasa. Beliau adalah HERO yang dianggap setaraf SUPERHERO oleh rakan-rakan seperjuangannya yang terulung seperti Superman dan Wonder Woman.

Dalam filem Batman Begins, Bruce Wayne menyertai satu pertubuhan kongsi gelap pimpinan Ra's al Ghoul di pergunungan Himalaya dan di sinilah dia melatih seni mempertahankan diri yang luar biasa.

Pakaian 

Rekabentuk Batsuit mengalami perubahan melalui zaman, namun sifat-sifat terpenting kostum ini dikekalkan, termasuk kain jubah scallop-hem, topeng yang melitupi kepalanya dan bertanduk seperti telinga kelawar, dan simbol kelawar pada dadanya.

Kelengkapan 

Batmobile ialah kenderaan utama Batman yang berwarna hitam dan memecut pada kelajuan tinggi agar wira ini cepat sampai di tempat kejadian jenayah. Senjata utamanya batarang berasaskan alat boomerang yang berbentuk kelawar dilemparkan terhadap lawannya. Batman menyimpan kebanyakan kelengkapannya dalam tali pinggang utilitinya yang berwarna kuning, dan dikatakan menampung pelbagai senjata pembasmi jenayah dalam kuantiti seakan-akan tidak terhad.

Pembantu 

 Robin, tidak dapat dinafikan, merupakan pembantu Batman terpenting. Terdapat lima orang remaja yang pernah memegang peranan Robin, iaitu Dick Grayson (yang kemudian menjadi Nightwing), Jason Todd (yang dibunuh oleh Joker), Tim Drake, Stephanie Brown dan Carrie Kelly.

 Alfred Pennyworth merupakan ketua pembantu di sebuah rumah agam milik Wayne yang setia berkhidmat kepadanya dan Wayne sendiri menganggap Alfred seperti bapanya sendiri.

 James "Jim" Gordon merupakan bekas pesuruhjaya polis Gotham dan bekerjasama dengan Batman secara rapat meskipun terdapat perbezaan dalam pendekatan mereka untuk membasmi jenayah.

Batman juga dibantu Superman dan ahli Justice League yang lain (hampir kesemua watak wira perkasa DC Comics) dalam kembara membasmi kejahatan di Bumi dan angkasa.

Musuh 

 Joker seorang penjahat memiliki penampilan seperti badut yang dianggap oleh peminat Batman sebagai musuh tradisinya. Mempunyai masalah mental yang dialami akibat isu dalam keluarganya.

 Penguin atau Oswald Chesterfield Cobblepot merupakan seseorang yang memiliki tubuh pendek dan gempal yang menggunakan pendekatan memperalatkan burung untuk menjalankan kerja jahatnya.

 Catwoman pula merupakan seorang penyamun berpakaian seperti kucing, yang dianggap berada dalam senarai musuh Batman yang baik dan juga jahat kerana adakalanya membantu Batman atau wira lain menumpaskan musuh lain.

 Riddler (Edward Nigma) gemar mempermainkan seluruh kota Gotham dengan mengeluarkan pelbagai teka-teki.

 Two-Face (Harvey Dent) pula merupakan seorang individu yang mengalami trauma selepas mengalami kemalangan hingga menyebabkan sebelah mukanya menjadi cacat akibat kebakaran.

 Mr Freeze (Victor Fries) menghuru-harakan kota Gotham dengan membeku dan menyejukkan seluruh kota tersebut.

 Poison Ivy (Dr. Pamela Lillian Isley) pula mengganggu ketenteraman Gotham dengan "menanam" tumbuh-tumbuhan gergasi yang buas dan mengancam.

Di media lain

Filem

Pada tahun 1989, Warner Bros. mengeluarkan filem aksi langsung Batman; diarahkan oleh Tim Burton dan membintangi Michael Keaton sebagai watak tajuk. Filem itu adalah kejayaan besar; bukan sahaja filem terunggul tahun ini, tetapi pada masa itu adalah filem kelima tertinggi dalam sejarah. Filem ini juga memenangi  Anugerah Akademi untuk Arah Seni Terbaik.. Kejayaan filem ini menghasilkan tiga filem sekuel, iaitu Batman Returns (1992), Batman Forever (1995) dan Batman & Robin (1997); dua yang terakhir diarahkan oleh Joel Schumacher bukannya Burton, dan menggantikan Keaton sebagai Batman dengan Val Kilmer dan George Clooney. Filem Schumacher yang kedua gagal mengatasi mana-mana pendahulu dan kritikal; menyebabkan Warner Bros membatalkan sekuel keempat yang dirancang,   Batman Unchained , dan menamatkan awal  siri filem.

Rujukan 
 Daniels, Les. DC Comics: Sixty Years of the World's Favorite Comic Book Heroes.
 Jones, Gerard. Men of Tomorrow: Geeks, Gangsters, and the Birth of the Comic Book.
 Beatty, Scott, et al., The Batman Handbook: The Ultimate Training Manual. Quirk Books, March 30th, 2005. ISBN 1-59474-023-2
 The Golden Age Batman Chronology
 The Golden Age Batman Web Site
 St. James Encyclopedia of Pop Culture
 Bookrags
 Article in The Guardian on Batman's 60th anniversary
 A chronological index and issue summaries of the Silver Age Batman's comics
 Batman Begins: The Masks of the Gods

Pautan luar 
 DC Comics - Batman 
 The official Warner Bros. Batman Site
 Superheroes Live - the complete Batman movies list
 Batman-on-Film
 Batman: Yesterday, Today, & Beyond
 The official Warner Bros. Batman Shop 
 The comics research bibliography: Batman - an international bibliography of comic books, comic strips, animation, caricature, cartoons, bandes dessinees, and related topics
 DMOZ - Open web directory - Listings for Batman 

Adiwira
Komik
Animasi